b'\n_START_ARTICLE_\nBen Reilly\n_START_SECTION_\nSarjakuva\n_START_PARAGRAPH_\nBen Reilly oli superroiston nimelt\xc3\xa4 Sakaali luoma klooni Peter Parkerista. Reillyn ollessa H\xc3\xa4m\xc3\xa4h\xc3\xa4kkimiehen klooni h\xc3\xa4nell\xc3\xa4 oli luonnollisesti samat supervoimat sek\xc3\xa4 muistot ja itse asiassa uskoikin olevansa aito. _NEWLINE_Sakaali usutti Reillyn ja Parkerin taistelemaan toisiaan vastaan ja seurauksena Parker uskoi tappaneensa kloonin ja h\xc3\xa4vitti ruumiin pudottamalla sen j\xc3\xa4tteenpolttolaitoksen savupiippuun. Klooni oli kuitenkin vain tajuton ja pelastautui kiipe\xc3\xa4m\xc3\xa4ll\xc3\xa4 ulos. Klooni otti nimekseen Ben (Peter Parkerin sed\xc3\xa4n mukaan) Reilly (Parkerin t\xc3\xa4din tytt\xc3\xb6nimen mukaan) ja l\xc3\xa4hti New Yorkista._NEWLINE_Viisi vuotta my\xc3\xb6hemmin Ben sai tiet\xc3\xa4\xc3\xa4 May Parkerin olevan kuolemaisillaan ja palasi New Yorkiin. Pian Ben kohtasi Peterin ja he alkoivat toimia yhdess\xc3\xa4 Benin luotua uuden asun ja saatua lehdist\xc3\xb6lt\xc3\xa4 nimen Purppurah\xc3\xa4m\xc3\xa4h\xc3\xa4kki (nimi jota h\xc3\xa4n itse inhosi). Ben joutui kuitenkin my\xc3\xb6hemmin luopumaan henkil\xc3\xb6llisyydest\xc3\xa4._NEWLINE_My\xc3\xb6hemmin Parker j\xc3\xa4i "el\xc3\xa4kkeelle" H\xc3\xa4m\xc3\xa4h\xc3\xa4kkimiehen roolista kasvattaakseen lastaan ja pyysi Beni\xc3\xa4 jatkamaan H\xc3\xa4m\xc3\xa4h\xc3\xa4kkimiehen\xc3\xa4 (t\xc3\xa4n\xc3\xa4 aikan molemmat itse asiassa uskoivat Benin olevan aito ja Peterin olevan klooni). Vihre\xc3\xa4n Mennik\xc3\xa4isen tekem\xc3\xa4n aivopesun takia Peter luuli olevansa klooni ja Benin aito_NEWLINE_Lopulta Reilly kuoli taistelussa Vihre\xc3\xa4\xc3\xa4 Mennink\xc3\xa4ist\xc3\xa4 vastaan pelastaen samalla Parkerin. T\xc3\xa4m\xc3\xa4n seurauksena Peter p\xc3\xa4\xc3\xa4tti j\xc3\xa4lleen ottaa H\xc3\xa4m\xc3\xa4h\xc3\xa4kkimiehen roolin.\n_START_SECTION_\nVoimat ja varusteet\n_START_PARAGRAPH_\nBen Reilly on ruumiillisilta ominaisuuksiltaan tavallista ihmist\xc3\xa4 moninkertaisesti voimakkaampi, nopeampi ja ketter\xc3\xa4mpi. H\xc3\xa4n kykenee nostamaan noin 10 tonnia ja hypp\xc3\xa4\xc3\xa4m\xc3\xa4\xc3\xa4n useiden metrien loikkia. H\xc3\xa4nell\xc3\xa4 on hyvin tarkat refleksit. Ben kykenee parantamaan nopeasti saamiaan haavoja ja vammoja. H\xc3\xa4n kykenee my\xc3\xb6s kiipe\xc3\xa4m\xc3\xa4\xc3\xa4n seini\xc3\xa4 pitkin. H\xc3\xa4n voi roikkua jopa katossa putoamatta._NEWLINE_Benin taistelutapoihin kuuluu my\xc3\xb6s samankaltainen psykologinen sodank\xc3\xa4ynti mit\xc3\xa4 H\xc3\xa4m\xc3\xa4h\xc3\xa4kkimies harrastaa: h\xc3\xa4n pyrkii pilkkaamaan vastustajaansa katkeamattomalla vauhdilla ja useimmat vastustajat turhautuvat t\xc3\xa4st\xc3\xa4 ja menett\xc3\xa4v\xc3\xa4t otteen taistelusta harkintakyvyn kadotessa vimmaan._NEWLINE_Ben Reilyll\xc3\xa4 on my\xc3\xb6s "h\xc3\xa4m\xc3\xa4h\xc3\xa4kkivaisto". Se on er\xc3\xa4\xc3\xa4nlainen kuudes aisti, joka varoittaa h\xc3\xa4nt\xc3\xa4 uhkaavasta vaarasta. Yhdistettyn\xc3\xa4 h\xc3\xa4nen reflekseihins\xc3\xa4 ja ketteryyteens\xc3\xa4 h\xc3\xa4m\xc3\xa4h\xc3\xa4kkivaisto tekee h\xc3\xa4nest\xc3\xa4 vaikean maalin k\xc3\xa4siaseille._NEWLINE_Yliluonnollisilta voimiltaan Ben kuului H\xc3\xa4m\xc3\xa4h\xc3\xa4kkimiehen tapaan  tunnettujen supersankarien keskiraskaaseen sarjaan._NEWLINE_Ben Reilly k\xc3\xa4ytti muunneltuja versioita H\xc3\xa4m\xc3\xa4h\xc3\xa4kkimiehen seittisingoista, joilla h\xc3\xa4n pystyi normaalin seittinesteen lis\xc3\xa4ksi ampumaan erityist\xc3\xa4 "t\xc3\xa4r\xc3\xa4hdysseitti\xc3\xa4" ja tainnutuspiikkej\xc3\xa4.\n_START_SECTION_\nTelevisio\n_START_PARAGRAPH_\nH\xc3\xa4net n\xc3\xa4htiin my\xc3\xb6s H\xc3\xa4m\xc3\xa4h\xc3\xa4kkimies-animaatiosarjan finaaliseikkailussa, "H\xc3\xa4m\xc3\xa4h\xc3\xa4kki Sodissa", jossa monien eri maailmojen H\xc3\xa4m\xc3\xa4h\xc3\xa4kkimiehet yhdistiv\xc3\xa4t voimansa est\xc3\xa4\xc3\xa4kseen Spider-Carnagea tuhoamasta kaikkia maailmoja. Christopher Daniel Barnes hoiti hahmon \xc3\xa4\xc3\xa4nin\xc3\xa4yttelyn.'